Address to a Haggis

by Robert Burns

Fair [fa'](http://www.robertburns.org/works/glossary/616.html) your honest, [sonsie](http://www.robertburns.org/works/glossary/1506.html) face,
Great chieftain o' the pudding-race!
[Aboon](http://www.robertburns.org/works/glossary/10.html) them a' yet tak your place,
Painch, tripe, or thairm:
[Weel](http://www.robertburns.org/works/glossary/1824.html) are ye [wordy](http://www.robertburns.org/works/glossary/1889.html) o'a grace
As lang's my arm.

The groaning trencher there ye fill,
Your [hurdies](http://www.robertburns.org/works/glossary/945.html) like a distant hill,
Your pin was help to mend a mill
In time o'need,
While thro' your pores the dews distil
Like amber bead.

His knife see rustic Labour dight,
An' cut you up wi' ready sleight,
Trenching your gushing entrails bright,
Like ony ditch;
And then, O what a glorious sight,
Warm-reekin', rich!

Then, [horn](http://www.robertburns.org/works/glossary/923.html) for horn, they stretch an' strive:
[Deil](http://www.robertburns.org/works/glossary/512.html) [tak](http://www.robertburns.org/works/glossary/1635.html) the hindmost! on they drive,
[Till](http://www.robertburns.org/works/glossary/1695.html) [a'](http://www.robertburns.org/works/glossary/4.html) their weel-swall'd [kytes](http://www.robertburns.org/works/glossary/1033.html) [belyve](http://www.robertburns.org/works/glossary/135.html)
Are bent like drums;
Then auld Guidman, [maist](http://www.robertburns.org/works/glossary/1122.html) like to rive,
Bethankit! hums.

Is there that owre his French ragout
Or olio that wad [staw](http://www.robertburns.org/works/glossary/1563.html) a sow,
Or fricassee [wad](http://www.robertburns.org/works/glossary/1771.html) make her spew
Wi' perfect sconner,
Looks down [wi'](http://www.robertburns.org/works/glossary/1859.html) sneering, scornfu' view
On [sic](http://www.robertburns.org/works/glossary/1445.html) a dinner?

Poor devil! see him [owre](http://www.robertburns.org/works/glossary/1218.html) his trash,
As feckles as wither'd rash,
His spindle shank, a [guid](http://www.robertburns.org/works/glossary/824.html) whip-lash;
His nieve a nit;
Thro' blody flood [or](http://www.robertburns.org/works/glossary/1212.html) field to dash,
O how unfit!

[But](http://www.robertburns.org/works/glossary/288.html) [mark](http://www.robertburns.org/works/glossary/1127.html) the Rustic, haggis-fed,
The trembling earth resounds his tread.
[Clap](http://www.robertburns.org/works/glossary/369.html) in his [walie](http://www.robertburns.org/works/glossary/1780.html) [nieve](http://www.robertburns.org/works/glossary/1199.html) a blade,
He'll mak it whissle;
An' legs an' arms, [an'](http://www.robertburns.org/works/glossary/40.html) hands will sned,
Like taps o' trissle.

Ye Pow'rs, [wha](http://www.robertburns.org/works/glossary/1833.html) [mak](http://www.robertburns.org/works/glossary/1124.html) mankind your care,
And dish them out their [bill](http://www.robertburns.org/works/glossary/152.html) [o'](http://www.robertburns.org/works/glossary/1208.html) fare,
[Auld](http://www.robertburns.org/works/glossary/62.html) Scotland wants [nae](http://www.robertburns.org/works/glossary/1179.html) [skinking](http://www.robertburns.org/works/glossary/1464.html) [ware](http://www.robertburns.org/works/glossary/1788.html)
That jaups in luggies;
But, if ye wish her gratefu' prayer
[Gie](http://www.robertburns.org/works/glossary/769.html) her a haggis!